Samsung

Samsung Group («Самсунг Груп», ) — 1938 елда нигез салынган Көньяк Корея компанияләре төркеме, иң зур чебольларның берсе. Дөнья базарында югары технологияле компонентлар, шул исәптән интеграль микросхемалар, телекоммуникацион җайланмалар, көнкүреш техникасы, аудио һәм видео җайланмалар җитештерүче буларак билгеле.

Корей телендә «Самсунг» () сүзе «өч йолдыз» дигәнне аңлата.

 Компания тарихы 
сулда|мини|215x215пкс|Ли Бён Чхоль
1930 елларда Кореяда эшмәкәр Ли Бён Чхоль дөге оны җитештерү буенча үз эшен ача. Тэгу шәһәрендәге кечкенә генә склад Samsung компаниясенең зур тарихына әверелә. Бу вакытта Корея Япония колониясе була. 1938 елда Ли Бёнга Кореядән Кытайга һәм Маньчжуриягә экспорт өчен беренче бәйсез канал булдыра ала. Дөге, шикәр һәм киптерелгән балык кебек азык-төлек продуктларын тәэмин итүнең актив үсеше Samsung Trading Company сәүдә маркасын рәсми рәвештә теркәргә мөмкинлек бирә. Корея сугышы бу бизнеска чик куя. Складлар һәм компаниянең төп заводлары талап чыгыла һәм яндырып бетерелә.

Корея сугышыннан соң Көньяк Кореяның яңа президенты генерал Пак Чон Хи сәнәгать һәм икътисад реформаларын башлый. Икътисадның сәнәгать секторын үстерү программасы эшләнә. Корея реформаторлары тотрыклы икътисад эре концерннарга таянырга тиеш дигән нәтиҗә ясаганнар, шуңа күрә иң күренекле Корея эшмәкәрләренә хөкүмәт кредитлары бирелгән. Шулай итеп, 30 эре компания (чеболь) булдырыла. Алар арасында, Samsung тан тыш, Daewoo, Hyundai, Goldstar (LG) һәм башкалар була. Һәр чебольның үз юнәлеше булган: Daewoo — автомобильләр җитештерү, Goldstar — көнкүреш техникасы, Samsung — электроника.

 Структура 

 Электрон сәнәгать 
Төркем сатуларының 70% тан артыгы электроника өлкәсенә туры килә.мини|Samsung FF фотоаппараты|сулдаӘлеге бүлекчә компанияләре:

 Samsung Electronics
 Samsung SDI
 Samsung Electro-Mechanics
 Samsung SDS
 Samsung Networks
Бүлекчәләр каты дисклар (HDD), оператив хәтер, SRAM, сыек кристалл мониторлар, кәрәзле телефоннар, ноутбуклар, принтерлар һ. б. җитештерү белән шөгыльләнә.
 Химия сәнәгате 
Химия сәнәгате бүлекчәсе структурасы дүрт оешманы үз эченә ала:

 Samsung Total Petrochemicals
 Samsung Petrochemicals
 Samsung Fine Chemicals
 Samsung BP Chemicals

Тармак концернга елга 5 миллиард долларга якын табыш китерә. Нефть химиясе комплексы Дусанда (Көньяк Корея) урнашкан 15 заводтан тора, алар көнкүреш химиясен, гомуми куллану химиясен җитештерә, төп химикатлар: полиэтилен, полипропилен, мономер стирола, параксилол, LPG.

Җитештерү экологик җитештерү өлкәсендә ISO стандартларына туры килә.

 Авыр сәнәгать 
Авыр сәнәгать өлкәсендә концернның ике бүлекчәсе эшли:

 Samsung Heavy Industries
 Samsung Techwin

Бүлекчә якынча концернның 10% табышын китерә, чөнки нигездә Көньяк Кореянең эчке базарына эшли. Бу бүлекчә эшчәнлегенең төп өлкәләре арасында: коралларның яңа төрләрен эшләү, шулай ук нефть, газ үткәргечләр, танкерлар төзү.

 Төзелеш 
Төзелеш белән концернның бер компаниясе шөгыльләнә:

 Samsung Engineering

Тармак концернга елга 2 миллиард долларга якын табыш китерә. Бүлекчә, нигездә, бөтен дөнья буенча Samsung Group өчен офислар һәм заводлар төзү белән шөгыльләнә. Компания тарафыннан эшләнгән һәм проектланган корылмалар арасында — Берләшкән Гарәп Әмирлекләрендә Бурдж-Хәлифә, Тайваньда Тайбэй 101, Санкт-Петербургта «Лахта-центр».

 Финанс секторы 
Конгломератның финанс секторына алты компания керә:

 Samsung Life Insurance
 Samsung Fire & Marine Insurance
 Samsung Card
 Samsung Securities
 Samsung Investment Trust Management
 Samsung Venture Investment

Тармак концернга елга 42 миллиард долларга якын табыш китерә. Шул ук вакытта ул, нигездә, Көньяк Корея территориясендә эшли һәм концернның үзенә финанс ярдәме күрсәтү белән шөгыльләнә. Fortune журналы мәгълүматлары буенча, компания бөтен дөнья иминият компанияләре арасында 18 нче урында урнашкан.

 Искәрмәләр 

 Сылтамалар 




Төркем:Әлифба буенча компанияләр
Төркем:Көньяк Корея компанияләре
Төркем:Технология ширкәтләре
Төркем:Samsung